英國政府歷年提交國會嘅《香港半年報告書》入面指，「一國兩制」原則上運作良好，《中英聯合聲明》所承諾嘅權利同自由都得到尊重。歐盟發表嘅《2012年香港年報》有認為，「一國兩制」喺香港運作良好，香港人嘅人權自由繼續受到尊重，法治、市場經濟同營商環境繼續得以維持。2012年，美國國會「美中經濟與安全審議委員會」報告中，有關香港嘅部分就香港「一國兩制」嘅持續實施表達關注，並重提應制定美國－香港政策法報告。香港特別行政區政府發言人反駁話，「一國兩制」正有效運作，報告就香港「一國兩制」嘅持續實施表達嘅關注毫無根據。